CELEX: 52017PC0244
Language: mt
Date: 2017-05-22
Title: Proposta għal REGOLAMENT TAL-KUNSILL li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali

IL-KUMMISSJONI EWROPEA
            Brussell, 22.5.2017
            COM(2017) 244 final
            2017/0097(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Ir-raġunijiet għall-proposta u l-għanijiet tagħha
            
            
               
                  Ċertu prodotti jeħtieġu kwoti tariffarji awtonomi meta l-produzzjoni tagħhom fl-Unjoni Ewropea ma tkunx tlaħħaq mal-ħtiġijiet tal-industriji li jużawhom fl-UE. Il-kwoti tariffarji tal-UE jenħtieġ li jinfetħu b'rati ta' dazju żero jew imnaqqsa għall-volumi x-xierqa, mingħajr ma jfixklu s-swieq ta' prodotti bħal dawn.
               
               
                  Fis-17 ta' Diċembru 2013 il-Kunsill tal-Unjoni Ewropea adotta r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-UE għal ċerti prodotti agrikoli u industrijali sabiex id-domanda tal-Unjoni għall-prodotti kkonċernati tkun tista' tintlaħaq bl-aktar kundizzjonijiet favorevoli.
               
               
                  Ir-Regolament jiġi aġġornat kull sitt xhur biex jakkomoda l-ħtiġijiet tal-industrija tal-UE. Il-Kummissjoni, megħjuna mill-Grupp dwar il-Kwistjonijiet ta’ Ekonomija Tariffarja (l-ETQG), irrevediet it-talbiet kollha għal kwoti tariffarji awtonomi li bagħtulha l-Istati Membri.
               
               
                  Wara din ir-reviżjoni, il-Kummissjoni hija tal-fehma li l-ftuħ tad-dazji huwa ġġustifikat għal xi prodotti ġodda li bħalissa mhumiex imniżżlin fl-Anness tar-Regolament tal-Kunsill (UE) Nru 1388/2013. Fir-rigward ta’ ċerti prodotti oħra, trid tiżdied data tat-tmiem jew jeħtieġ li jiżdied il-volum tal-kwota inizjali.
               
            
            
               •Konsistenza mad-dispożizzjonijiet eżistenti ta’ politika fil-qasam ta' politika
            
            
               Din il-proposta ma tolqotx pajjiżi li għandhom ftehim ta’ kummerċ preferenzjali mal-UE, pajjiżi kandidati jew kandidati potenzjali għal ftehimiet preferenzjali mal-UE (eż. Sistema Ġeneralizzata ta’ Preferenzi; is-sistema ta’ kummerċ tal-grupp tal-Afrika, il-Karibew u l-Paċifiku; Ftehimjiet ta’ Kummerċ Ħieles).
            
            
               •Konsistenza ma’ politiki oħra tal-Unjoni
            
            
               
                  Il-proposta tikkonforma mal-politiki tal-UE dwar l-agrikoltura, il-kummerċ, l-imprenditorjat, l-iżvilupp u r-relazzjonijiet esterni.
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  Il-bażi ġuridika ta’ din il-proposta huwa l-Artikolu 31 tat-Trattat dwar il-Funzjonament tal-Unjoni Ewropea (it-TFUE).
               
            
            
               •Sussidjarjetà (għall-kompetenza mhux esklużiva)
            
            
               Il-proposta taqa’ fil-kompetenza esklużiva tal-UE. Għalhekk il-prinċipju tas-sussidjarjetà ma japplikax.
            
            
               •Proporzjonalità
            
            
               
                  Il-proposta tikkonforma mal-prinċipju tal-proporzjonalità. Il-miżuri proposti huma konformi mal-prinċipji għas-simplifikar tal-proċeduri għall-operaturi involuti fil-kummerċ barrani, kif dikjarat fil-komunikazzjoni tal-Kummissjoni dwar is-sospensjonijiet u l-kwoti tariffarji awtonomi
                     1
                  . Dan ir-Regolament ma jmurx lil hinn minn dak li hu meħtieġ sabiex jinkisbu l-għanijiet li jridu jinkisbu skont l-Artikolu 5(4) tat-Trattat dwar l-Unjoni Ewropea (it-TUE).
               
            
            
               •Għażla tal-istrument
            
         
         
            
               Bis-saħħa tal-Artikolu 31 tat-TFUE, “Id-dazji tat-Tariffi Doganali Komuni għandhom ikunu stabbiliti mill-Kunsill li jaġixxi fuq proposta mill-Kummissjoni”. Għalhekk l-istrument ix-xieraq huwa regolament. 
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET KONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post / kontrolli tal-idonjetà tal-leġiżlazzjoni eżistenti
            
            
               
                  L-iskema tal-kwoti tariffarji awtonomi kienet parti minn studju ta’ evalwazzjoni tal-2013 dwar is-sospensjonijiet tariffarji awtonomi. Dan huwa għaliex iż-żewġ miżuri huma simili, ħlief li l-kwoti jillimitaw il-volumi tal-importazzjoni. L-evalwazzjoni kkonkludiet li r-raġuni fundamentali għall-iskema għadha valida. L-iffrankar tal-kostijiet għan-negozji tal-UE li jimpurtaw l-oġġetti skont din l-iskema jista’ jkun sinifikanti. Imbagħad, skont il-prodott, il-kumpanija u s-settur ikkonċernat, dan l-iffrankar jista’ jwassal għal benefiċċji usa’ bħal titjib fil-kompetittività, titjib fl-effiċjenza tal-metodi ta’ produzzjoni u l-ħolqien jew iż-żamma tal-impjiegi fl-UE.
               
            
            
               •Konsultazzjonijiet mal-partijiet konċernati
            
            
               L-ETQG, li tikkonsisti f’delegazzjonijiet mill-Istati Membri kollha u t-Turkija, għenet lill-Kummissjoni tivvaluta l-proposta. Il-grupp iltaqa’ tliet darbiet sakemm qabel mal-bidliet f’din il-proposta.
            
            
               Ivvaluta bir-reqqa kull talba (ġdida, jew għall-emendar). B’mod partikolari vvaluta kull każ sabiex jiżgura li ma kienx ta’ ħsara għall-produtturi tal-UE u li kien qiegħed isaħħaħ u jikkonsolida l-kompetittività tal-produzzjoni tal-UE. Il-membri tal-ETQG wettqu l-valutazzjoni permezz ta’ diskussjonijiet, u l-Istati Membri kkonsultaw l-industriji, l-assoċjazzjonijiet, il-kmamar tal-kummerċ ikkonċernati u partijiet ikkonċernati oħra involuti.
            
            
               Il-kwoti kollha elenkati kienu soġġetti għal ftehimiet jew kompromessi milħuqa fid-diskussjoni tal-ETQG. Ma ssemmew l-ebda riskji potenzjalment serji b’konsegwenzi irreversibbli.
            
            
               •Valutazzjoni tal-impatt
            
            
               L-emenda proposta hija waħda teknika li tikkonċerna biss il-kamp ta' applikazzjoni tal-kwoti elenkati fl-Anness. Ir-Regolament jibqa’ l-istess bħar-Regolament eżistenti tal-Kunsill fir-rigward tal-kontenut l-ieħor kollu. Għalhekk ma twettqet l-ebda valutazzjoni tal-impatt għal din il-proposta.
            
            
               •Drittijiet fundamentali
            
            
               
                  Il-proposta ma għandha l-ebda konsegwenza fuq id-drittijiet fundamentali.
               
            
            
               4.IMPLIKAZZJONIJIET BAĠITARJI
            
            
               Din il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul li jwassal għal dazji doganali mhux miġbura ta' madwar EUR 5,2 miljun fis-sena. L-effett negattiv fuq ir-riżorsi proprji tradizzjonali tal-baġit hu – EUR 4 132 757 kull sena (80 % ta’ EUR 5 165 946 kull sena).
            
            
               It-telf tad-dħul f’riżorsi proprji tradizzjonali ipatti għalih l-Introjtu Nazzjonali Gross tal-Istati Membri (ING) abbażi tal-kontribuzzjonijiet għar-riżorsi.
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               
                  Il-miżuri proposti huma ġestiti fil-qafas tat-TARIC (it-Tariffa Integrata tal-Unjoni Ewropea) u japplikawhom l-amministrazzjonijiet doganali tal-Istati Membri.
               
            
            
               2017/0097 (NLE)
            
            
               Proposta għal
            
         
         
            
               REGOLAMENT TAL-KUNSILL
            
            
               li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Biex ikun żgurat il-forniment biżżejjed u bla waqfien ta' ċerti prodotti li ma jiġux immanifatturati biżżejjed fl-Unjoni u biex jiġi evitat kull tfixkil fis-suq ta' ċerti prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (UE) Nru 1388/2013
                  2
               . Il-prodotti li ma jaqbżux dawk il-kwoti tariffarji jistgħu jiġu importati fl-Unjoni b'rati ta' dazju mnaqqsa jew ta' dazju żero. Minħabba r-raġunijiet indikati, għal seba' prodotti addizzjonali, hemm bżonn li b'effett mill-1 ta' Lulju 2017 jinfetħu kwoti tariffarji b'rati ta' dazju żero għal volum xieraq fir-rigward ta’ seba’ prodotti ġodda.
            
            
               (2)Fil-każ ta' ħames prodotti addizzjonali, il-volumi tal-kwota jeħtieġ li jiżdiedu billi din iż-żieda hija fl-interess tal-operaturi ekonomiċi u tal-Unjoni.
            
            
               (3)Barra minn hekk, għal prodott wieħed, iż-żieda fil-volum għandha tapplika biss għat-tieni nofs tas-sena 2017 u għalhekk żdiedet mal-Anness I bin-numru tal-ordni 09.2846, filwaqt li l-kwota eżistenti bin-numru tal-ordni 09.2687 għall-istess prodott tirċievi data tat-tmiem tal-31.12.2017 u hija elenkata fl-Anness II.
            
            
               (4)Għaldaqstant, ir-Regolament (UE) Nru 1388/2013 għandu jiġi emendat skont dan.
            
            
               (5)Peress li l-bidliet li jirrigwardaw il-kwoti għall-prodotti kkonċernati previsti f'dan ir-Regolament iridu japplikaw mill-1 ta' Lulju 2017, dan ir-Regolament għandu jidħol fis-seħħ b'urġenza,
            
            
               ADOTTA DAN IR-REGOLAMENT:
            
            
               Artikolu 1
            
            
               L-Anness tar-Regolament (UE) Nru 1388/2013 huwa emendat kif ġej:
            
            
               (1)ir-ringieli għall-kwoti tariffarji bin-numri tal-ordni 09.2828, 09.2842, 09.2844, 09.2846, 09.2848, 09.2850, 09.2868 u 09.2870 stabbiliti fl-Anness I ta' dan ir-Regolament jiddaħħlu skont l-ordni tal-kodiċijiet tan-Nomenklatura Magħquda (NM) indikati fit-tieni kolonna tat-tabella fl-Anness tar-Regolament (UE) Nru 1388/2013;
            
            
               (2)
                     ir-ringieli għall-kwoti tariffarji bin-numri tas-serje 09.2629, 09.2658, 09.2668, 09.2669, 09.2687 u 09.2860 huma sostitwiti bir-ringieli stipulati fl-Anness II għal dan ir-Regolament;
            
            
               Artikolu 2
            
            
               Dan ir-Regolament għandu jidħol fis-seħħ dakinhar li jiġi ppubblikat f’Il-Ġurnal Uffiċjali tal-Unjoni Ewropea.
            
            
               Għandu japplika mill-1 ta' Lulju 2017.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
         
         
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
            
               DIKJARAZZJONI FINANZJARJA LEĠIŻLATTIVA
            
            
               1.
                     ISEM IL-PROPOSTA:
            
            
               Ir-Regolament tal-Kunsill li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
            
               2.
                     LINJI BAĠITARJI
            
            
               Kapitolu u Artikolu: Il-Kapitolu 12, l-Artikolu 120
            
            
               Ammont ibbaġitjat għall-2017: EUR 20 000 500 000 (B 2017)
            
            
               3.
                     IMPATT FINANZJARJU
            
            
               ◻
                     Il-proposta ma għandha l-ebda implikazzjoni finanzjarja
            
            
               X
                     Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul. L-effett huwa kif ġej:
            
            
               (f’miljuni ta’ EUR sa ċifra waħda wara l-punt deċimali)
            
            
                     
                        Linja baġitarja
                     
                  
                  
                     
                        Dħul
                           3
                        
                     
                  
                  
                     
                        Perjodu ta’ sitt xhur li jibda minn jj/xx/ssss
                     
                  
                  
                     
                        [Sena: it-tieni nofs tal-2017]
                     
                  
               
                     
                        Artikolu 120
                     
                  
                  
                     
                        Impatt fuq ir-riżorsi proprji
                     
                  
                  
                     
                        01/07/2017
                     
                  
                  
                     
                        - 2,1
                     
                  
               
               (f’miljuni ta’ EUR sa ċifra waħda wara l-punt deċimali)
            
            
                     
                        Is-sitwazzjoni wara l-azzjoni
                     
                  
               
                     
                  
                  
                     
                        [2018 u s-snin ta' wara]
                     
                  
               
                     
                        Artikolu 120
                     
                  
                  
                     
                        - 4,1 kull sena
                     
                  
               
               Ara l-punt 4 “Implikazzjonijiet Baġitarji” fil-Memorandum ta’ Spjegazzjoni.  
            
            
               4.
                     Il-miżuri kontra l-frodi
            
            
               Se jitwettqu kontrolli fuq l-użu aħħari ta’ xi prodotti koperti minn dan ir-Regolament tal-Kunsill skont l-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni.
            
         
         
            
                  
                     (1)
                  ĠU C 363, 13.12.2011, p. 6.
               
               
                  
                     (2)
                  Ir-Regolament tal-Kunsill (UE) Nru 1388/2013 tas-17 ta' Diċembru 2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (UE) Nru 7/2010 (ĠU L 354, 28.12.2013, p. 319). 
               
               
                  
                     (3)
                  Għar-riżorsi proprji tradizzjonali (id-dazji agrikoli, l-imposti fuq iz-zokkor, id-dazji doganali), l-ammonti indikati jridu jkunu ammonti netti, jiġifieri l-ammonti grossi wara li minnhom jitnaqqsu 20 % mill-kostijiet tal-ġbir.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 22.5.2017
            COM(2017) 244 final
            ANNESSI
            ta' [...]
            Proposta għal Regolament tal-Kunsill
            li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
               
         
         
            
               ANNESS 1
            
            
            
                     
                        Nru tal-Ordni
                     
                  
                  
                     
                        Il-kodiċi tan-NM
                     
                  
                  
                     
                        TARIC
                     
                  
                  
                     
                        Deskrizzjoni
                     
                  
                  
                     
                        Il-perjodu tal-kwota
                     
                  
                  
                     
                        L-ammont tal-kwota 
                     
                  
                  
                     
                        Il-kwota tad-dazji (%)
                     
                  
               
                     
                        09.2828
                     
                  
                  
                     
                        2712 20 90
                     
                  
                  
                     
                  
                  
                     
                        Xema' bajda (tal-parafina) li fiha anqas minn 0,75 % żejt bil-piż
                     
                  
                  
                     
                        01.07-31.12
                     
                  
                  
                     
                        60 000 tunnellata
                     
                  
                  
                     
                        0 %
                     
                  
               
                     
                        09.2842
                     
                  
                  
                     
                        2932 12 00
                     
                  
                  
                     
                  
                  
                     
                        2-Furaldeide (furfuraldeide)
                     
                  
                  
                     
                        01.07-31.12
                     
                  
                  
                     
                        5 000 tunnellata
                     
                  
                  
                     
                        0 %
                     
                  
               
                     
                        09.2844
                     
                  
                  
                     
                        ex 3824 99 92
                     
                  
                  
                     
                        71
                     
                  
                  
                     
                        Taħlitiet li fihom f’piż:
                     
                     
                  
                  
                     
                        01.07-31.12
                     
                  
                  
                     
                        3 000 tunnellata
                     
                  
                  
                     
                        0 %
                     
                  
               
                     
                        09.2846
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Taħlita ta' polimeri ta' polikarbonat u poli(metilmetakrilat) b'kontenut ta' polikarbonat ta' 98,5 % skont il-piż, f'forma ta' gerbub jew bċejjeċ żgħar, bi trażmittanza luminuża ta' mhux anqas minn 88,5 %, imkejla bl-użu ta' kampjun għall-ittestjar ta' ħxuna ta' 4 mm b'tul tal-mewġa ta' λ = 400 nm (skont ISO 13468-2)
                     
                  
                  
                     
                        01.07-31.12
                     
                  
                  
                     
                        800 tunnellata
                     
                  
                  
                     
                        0 %
                     
                  
               
                     
                        09.2848
                     
                  
                  
                     
                        ex 5505 10 10
                     
                  
                  
                     
                        10
                     
                  
                  
                     
                        Fdal ta’ fibri sintetiċi (li jinkludi fibri li jibqgħu fil-moxt, fdal tal-ħjut u materjal "garnetted") ta’ najlon jew ta’ poliammidi oħra (PA6 u PA66)
                     
                  
                  
                     
                        01.07-31.12
                     
                  
                  
                     
                        5 000 tunnellata
                     
                  
                  
                     
                        0 %
                     
                  
               
                     
                        09.2870
                     
                     
                  
                  
                     
                        ex 7019 40 00
                     
                     
                        ex 7019 52 00
                     
                  
                  
                     
                        60
                     
                     
                        20
                     
                  
                  
                     
                        Drapp tal-fibra tal-ħġieġ E:
                     
                     
                        li jintuża fil-manifatturar tal-pjastri, r-rollijiet u l-laminati prepreg biex jiġu prodotti ċ-ċirkwiti stampati li jintużaw fl-industrija tal-vetturi bil-mutur (1)
                     
                  
                  
                     
                        01.07-31.12
                     
                     
                  
                  
                     
                        3 000 km
                     
                     
                  
                  
                     
                        0 %
                     
                     
                  
               
                     
                        09.2850
                     
                  
                  
                     
                        ex 8414 90 00
                     
                  
                  
                     
                        70
                     
                  
                  
                     
                        Rota tal-kompressur ta’ liga tal-aluminju:
                     
                     
                        għall-użu fil-manifattura ta’ magni bil-kombustjoni (1)
                     
                  
                  
                     
                        01.07-31.12
                     
                  
                  
                     
                        2 950 000 biċċa
                     
                  
                  
                     
                        0 %
                     
                  
               
                     
                        09.2868
                     
                  
                  
                     
                        ex 8714 10 90
                     
                  
                  
                     
                        60
                     
                  
                  
                     
                        Pistuni għal sistemi ta’ sospensjoni, b’dijametru ta’ mhux aktar minn 55 mm, tal-azzar sinterizzat
                     
                  
                  
                     
                        01.07-31.12
                     
                  
                  
                     
                        1 000 000 biċċa
                     
                  
                  
                     
                        0 %
                     
                  
               
            
               Anness II
            
            
            
                     
                        Nru tal-Ordni
                     
                  
                  
                     
                        Il-kodiċi tan-NM
                     
                  
                  
                     
                        TARIC
                     
                  
                  
                     
                        Deskrizzjoni
                     
                  
                  
                     
                        Il-perjodu tal-kwota
                     
                  
                  
                     
                        L-ammont tal-kwota 
                     
                  
                  
                     
                        Il-kwota tad-dazji (%)
                     
                  
               
                     
                        09.2860
                     
                  
                  
                     
                        ex 2933 69 80
                     
                  
                  
                     
                        30
                     
                  
                  
                     
                        1,3,5-Tris[3-(dimethylamino)propyl]hexahydro-1,3,5-triazine (CAS RN 15875-13-5)
                     
                  
                  
                     
                        01.01-31.12
                     
                  
                  
                     
                        600 tunnellata
                     
                  
                  
                     
                        0 %
                     
                  
               
                     
                        09.2658
                     
                  
                  
                     
                        ex 2933 99 80
                     
                  
                  
                     
                        73
                     
                  
                  
                     
                        5-(Acetoacetylamino)benzimidazolone (CAS RN 26576-46-5)
                     
                  
                  
                     
                        01.01-31.12
                     
                  
                  
                     
                        400 tunnellata
                     
                  
                  
                     
                        0 %
                     
                  
               
                     
                        09.2687
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Taħlita ta' polimeri ta' polikarbonat u poli(metilmetakrilat) b'kontenut ta' polikarbonat ta' 98,5 % skont il-piż, f'forma ta' gerbub jew bċejjeċ żgħar, bi trażmittanza luminuża ta' mhux anqas minn 88,5 %, imkejla bl-użu ta' kampjun għall-ittestjar ta' ħxuna ta' 4 mm b'tul tal-mewġa ta' λ = 400 nm (skont ISO 13468-2)
                     
                  
                  
                     
                        01.01-31.12.2017
                     
                  
                  
                     
                        400 tunnellata
                     
                  
                  
                     
                        0 %
                     
                  
               
                     
                        09.2629
                     
                  
                  
                     
                        ex 8302 49 00
                     
                  
                  
                     
                        91
                     
                  
                  
                     
                        Manku teleskopiku ta’ l-aluminju għall-użu fil-manifattura tal-bagalji (1)
                     
                  
                  
                     
                        01.01-31.12
                     
                  
                  
                     
                        1 500 000 biċċa
                     
                  
                  
                     
                        0 %
                     
                  
               
                     
                        09.2668
                     
                     
                  
                  
                     
                        ex 8714 91 10
                     
                     
                        ex 8714 91 10
                     
                  
                  
                     
                        21
                     
                     
                        31
                     
                  
                  
                     
                        Qafas ta’ biċikletta, mibni mill-fibri tal-karbonju u r-reżina artifiċjali, miżbugħ, mogħti l-verniċ u/jew illostrat, biex jintuża għall-manifattura tar-roti (1)
                     
                  
                  
                     
                        01.01-31.12
                     
                     
                  
                  
                     
                        350 000 biċċa
                     
                     
                  
                  
                     
                        0 %
                     
                     
                  
               
                     
                        09.2669
                     
                     
                  
                  
                     
                        ex 8714 91 30
                     
                     
                        ex 8714 91 30
                     
                  
                  
                     
                        21
                     
                     
                        31
                     
                  
                  
                     
                        Furketta ta’ quddiem ta’ biċikletta, magħmula mill-fibri tal-karbonju u r-reżina artifiċjali, miżbugħa, mogħtija l-verniċ u/jew illostrata, għall-użu fil-manifattura tal-biċikletti (1)
                     
                  
                  
                     
                        01.01-31.12
                     
                     
                  
                  
                     
                        270 000 biċċa
                     
                     
                  
                  
                     
                        0 %
                     
                     
                  
               
            
                     
                        (1)
                     
                  
                  
                     
                        Is-sospensjoni tad-dazji hija soġġetta għal superviżjoni doganali tal-użu finali f’konformità mal-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni  (ĠU L 269, 10.10.2013, p. 1).